**Meelespea projektijuhile**

Projekt on kindla **eesmärgi** saavutamisele suunatud ajas ja ruumis piiritletud ühekordne tegevus või tegevuste kogum, mille elluviimiseks toetust taotletakse või kasutatakse.

**Eesmärk** on vabaühingu liikmete, juhatuse või projekti koostajate ettevaatavalt nähtuna olukord, seisund, tase või muutus võrreldes olemasolevaga, mida mingi perioodi (projekti) lõpuks tahetakse saavutada. Eesmärk seatakse probleemi põhjuste kõrvaldamiseks või leevendamiseks.

• Teavita avalikkust!

Oled saanud toetust kohaliku omaalgatuse programmist, siis palun anna sellest teada ka teistele.

Informatsioon võiks olla leitav teie ühingu kodulehelt või näiteks Facebook lehelt. Alates 2018.

aastast ei ole programmil spetsiaalset logo, mida eksponeerida, küll aga tuleb toetuse

kasutamisest ja projekti tulemustest avalikkust teavitada, esitades projekti üritustel,

trükistel, dokumentidel, materjalidel, veebilehel sobivas kohas viite: „Projekti on

rahastatud kohaliku omaalgatuse programmi vahenditest“;

• Tee üritusest/investeeringust pilte ja jäädvusta see hetk oma kogukonna või MTÜ kroonika

jaoks.

Ilmselgelt läheb meil raskeks kõigile teie poolt planeeritud üritustele jõudmisega, seega võtan

endale õiguse küsida aruandluse käigus fotosid üritustest või investeeringuobjektidest.

• Teosta kõik planeeritud tegevused.

Projekti tegevuste planeerimisel tuleb kindlasti arvestada sellega, mis taotlusesse kirja sai. Kõik

loetletud tegevused peavad olema teostatud ja püstitatud eesmärk saavutatud. Kindlasti tuleb

ühendust võtta, kui projekti teostamise käigus on vaja teha tegevuste muudatusi, kuna see peab

olema fikseeritud kirjalikult.

• Kuluta plaanipäraselt

Projekti läbiviimisel on tähtis järgida planeeritud eelarvet. Kõik arveldused peavad olema tehtud

ühingu pangakontolt.

Kõik abikõlblikud kulutused peavad olema tekkinud projekti perioodil ja ülekanded on tehtud

projektiperioodile järgneva 15 päeva jooksul.

Kuigi kuludokumente ei ole vaja aruandega eraldi esitada tuleb nad koos kõigi teiste projektiga

seonduvate dokumentiga säilitada vähemalt 7 aastat peale projekti lõppu.

Üle 1000 euro kulutuse puhul peab olemas olema kaks võrreldavat hinnapakkumist.

Kui toetusest jääb kasutamata 10 eurot, siis seda tagastama ei pea. Üle 10 euro kasutamata toetus

tuleb tagastada MTÜ Lääne-Viru Omavalitsuste Liit (edaspidi VIROL) pangakontole, mis on ära

toodud teile saadetud otsuses.

• Aruandlus

Esita projekti aruanne õigeaegselt. Aruande esitamise kuupäev on fikseeritud taotluse rahuldamise

otsuses. Kui ühing vajab aruande esitamiseks pikendust, tuleb selleks kirjalikult VIROL-it

informeerida ja luba küsida vähemalt 5 päeva enne projekti elluviimise lõppkuupäeva. Aruande

vormid on lisatud VIROL kodulehele.

• Investeeringute puhul

Programmist investeeringute jaoks toetust saanud ühendusel on kohustus tagada projekti

tulemusena loodud või soetatud vara säilimise ja avaliku kasutuse taotluses ning toetusotsuses

toodud eesmärkidel ja tingimustel viie aasta jooksul toodud projekti lõppkuupäevast arvates ning

mitte sooritama selle vara osas tehinguid, mis annavad nimetatud aja jooksul mõnele isikule või

asutusele põhjendamatu eelisseisundi.

• Säilita dokumendid

Projektiga seotud dokumendid tuleb säilitada vähemalt 7 aastat peale projekti lõppkuupäeva.

Kui tekkis küsimusi, siis võta kindlasti ühendust!